עונת 1955/1956 ב-NBA

עונת 1955/1956 היא העונה העשירית של ליגת ה-NBA. העונה הסתיימה עם זכייתה השנייה של פילדלפיה ווריורס בתואר האליפות, לאחר שגברה בסדרת הגמר על פורט ויין פיסטונס בתוצאה 4-1 (האליפות הראשונה של הווריורס הייתה בעונת , במסגרת ליגת ה-BAA). פול אריזין הוביל את קלעי האלופה בסדרת הגמר, כשקלע 27.6 נקודות בממוצע למשחק. בתחילת העונה עברה קבוצת "מילווקי הוקס" לסנט לואיס שבמיזורי, ושינתה את שמה ל"סנט לואיס הוקס". פרס ה-MVP של העונה הסדירה, שחולק לראשונה, הוענק לכוכב ההוקס בוב פטיט לאחר שהעמיד לאורך העונה ממוצעים של 25.7 נקודות ו-16.2 ריבאונדים למשחק.

דראפט 1955
בדראפט ה-NBA, שהתקיים ב-13 באפריל 1955 בעיר ניו יורק, נבחרו בסך הכול 95 שחקנים, מתוכם 20 שיחקו בליגת ה-NBA. לפני הדראפט נבחרו דיק גרמייקר וטום גולה כבחירות טריטוריאליות על ידי מיניאפוליס לייקרס ופילדלפיה ווריורס, בהתאמה, ובבחירה הראשונה לקחה מילווקי הוקס את דיק ריקטס. רוצ'סטר רויאלס ניצלה את הבחירה השנייה כדי לבחור את מוריס סטוקס, שבסיום העונה זכה בתואר רוקי השנה ב-NBA, ובבחירה הרביעית נבחר שחקן האולסטאר קן סירס. גולה וסטוקס הוצגו לאחר פרישתם בהיכל התהילה של הכדורסל, כמו גם הבחירה השמינית ג'ק טוויימן והבחירה ה-76 קיי סי ג'ונס.

להלן רשימת נבחרי הסיבוב הראשון (מתוך 14 סיבובים):

אולסטאר 1956
ממוזער|שמאל|250px|בוב פטיט, ה-MVP של העונה הסדירה ושל משחק האולסטאר
משחק האולסטאר בעונה זו נערך ב-24 בינואר 1956 ברוצ'סטר, ניו יורק. את סגלי הקבוצות בחרו עיתונאים מרחבי ארצות הברית, ואת החמישיות הפותחות בחרו מאמני קבוצות האולסטאר.
המאמנים במשחק היו ג'ורג' סנסקי מפילדלפיה ווריורס וצ'ארלי אקמן מפורט ויין פיסטונס. חמישיית המזרח כללה את בוב קוזי, דיק מקגווייר, פול אריזין, דולף שייז וניל ג'ונסטון, וחמישיית המערב כללה את סלייטר מרטין, בובי ואנזר, ג'ורג' יארדלי, מל הוטצ'ינס ולארי פאוסט. במשחק עצמו ניצחה קבוצת המערב בתוצאה 108-94, ובתואר ה-MVP של משחק האולסטאר זכה בוב פטיט, שעלה כמחליף וקלע 20 נקודות עבור הקבוצה המנצחת.

טבלת העונה הסדירה
 מזרח # קבוצה ניצחונות הפסדים אחוז ניצחונות פער מהמובילה1 פילדלפיה ווריורס*  45  27  0.625  -2 בוסטון סלטיקס*  39  33  0.542  63 סירקיוז נשיונלס*  35  37  0.486  104 ניו יורק ניקס  35  37  0.486  10
 מערב # קבוצה ניצחונות הפסדים אחוז ניצחונות פער מהמובילה1 פורט ויין פיסטונס*  37  35  0.514  -2 מיניאפוליס לייקרס*  33  39  0.458  43 סנט לואיס הוקס*  33  39  0.458  44 רוצ'סטר רויאלס  31  41  0.431  6
*כוכבית מסמנת קבוצה שהעפילה לפלייאוף. 

מובילי הקטגוריות הסטטיסטיות
 קטגוריה  שחקן  קבוצה  ערך נקודות למשחק  בוב פטיט  סנט לואיס הוקס  25.7 ריבאונדים למשחק  מוריס סטוקס  רוצ'סטר רויאלס  16.3 אסיסטים למשחק  בוב קוזי  בוסטון סלטיקס  8.9 אחוזים מהשדה  ניל ג'ונסטון  פילדלפיה ווריורס  45.7% אחוזים מקו העונשין  ביל שרמן  בוסטון סלטיקס  86.7% נקודות מדד  בוב פטיט  סנט לואיס הוקס  27.3

פרסים
ממוזער|שמאל|250px|פול אריזין, חבר חמישיית העונה
 MVP של העונה הסדירה - בוב פטיט, סנט לואיס הוקס
 רוקי העונה - מוריס סטוקס, רוצ'סטר רויאלס

חמישיות העונה
 החמישייה הראשונה החמישייה השנייה בוב קוזי (בוסטון סלטיקס)  סלייטר מרטין (מיניאפוליס לייקרס) ביל שרמן (בוסטון סלטיקס)  ג'ק ג'ורג' (פילדלפיה ווריורס) פול אריזין (פילדלפיה ווריורס)  דולף שייז (סירקיוז נשיונלס) בוב פטיט (סנט לואיס הוקס)  מוריס סטוקס (רוצ'סטר רויאלס) ניל ג'ונסטון (פילדלפיה ווריורס)  קלייד לאבלט (מיניאפוליס לייקרס)

פלייאוף 1956
סגל האלופה, פילדלפיה ווריורס: פול אריזין, ניל ג'ונסטון, ג'ק ג'ורג', טום גולה, ג'ו גרבוסקי, ארני בק, ג'ורג' דמפסי, וולט דייוויס, ג'קי מור ולארי הנסי.מאמן ראשי: ג'ורג' סנסקי.

הערות שוליים

1955/1956
NBA
NBA
קטגוריה:1955 בארצות הברית
קטגוריה:1956 בארצות הברית